претерпѣва́яй бо кто̀ ма́лыя а́лчбы, пострада́ти и́мать вя́щшая стра̂стная бѣ́дствѡванія: измѣ́ри сла́сть тлѣ́нную со тщето́ю, уго́діе пло́ти съ тя́жестію, утѣше́ніе вре́менное съ душе́вною го́рестію, вѣ́ждь, я́кѡ вя́щше си́ми прельща́тися не восхо́щеши: сла́сть бо тлѣ́нная, нѣ́сть сла́сть, но го́ресть душѝ: уго́діе пло́ти, нѣ́сть уго́діе, но раздраже́ніе и тягота̀: утѣше́ніе вре́менное, нѣ́сть утѣше́ніе, но ско́рбь и печа́ль, нижѐ црс̑тво нбс̑ное, но тогѡ̀ ѿтщетѣ́ніе